钦定古今图书集成/理学汇编/文学典/第165卷 > 徐师曾文体明辩 > 《上忠臣传表》元·帝
## 钦定古今图书集成/理学汇编/文学典/第165卷 > 徐师曾文体明辩 > 《上忠臣传表》元·帝

“资父事君，寔曰严敬，求忠出孝，义兼臣子。”是以冬温
夏凊，尽事亲之节；进思将美，怀出奉之义。羲轩改物，
殷周受命，三能十乱，九棘五臣，靡不夙夜在公，忠为
令德。若使缙云得姓之子，姬昌鲁卫之臣。是知理合
君亲，孝忠一体，性与率由，因心致极。臣连华霄汉，凭
晖日月。三握再吐，夙奉紫庭之慈；春诗秋礼，早蒙丹
“扆之训；宣帝褒德，麟阁画充国之形；显宗念功，云台
图仲华之像。”